સ્મારકનો મુખ્ય હૉલ અગાસી પર છે, જ્યાં વિશાળ પગથિયાં પૂરાં થાય છે. આ મુખ્ય હૉલમાં સ્મારકનું સંગ્રહાલય છે. એમાં તલવારો, મુખવટા તથા દસ્તાવેજો જેવો સ્મારકનો વિવિધ ખજાનો પ્રદર્શિત કરવામાં આવ્યો છે. હૉલની ડાબે પગથિયાં પાસે જિન્કગો નામનું એક વિશાળ વૃક્ષ હતું. જે સ્મારક કરતાંય જૂનું હતું અને કહેવાતું કે શોગનો પાનખરમાં સોનેરી બની જતાં આ વૃક્ષમાં આક્રમણ વખતે છુપાઈ જતા. જો કે માર્ચ, 2010માં શિયાળુ વાવાઝોડાં સામે આ વૃક્ષ ઝીંક ન ઝીલી શક્યું ને કડડભૂસ થઈ ગયું.